|  |
| --- |
| ZRAČNA LUKA OSIJEK d.o.o.  Vukovarska 67, Klisa; p.p. 47, 31000 OSIJEK  info@osijek-airport.hr  www.osijek-airport.hr  Tel: +385 31 514 402 |

Ur.broj: B-I-02/24-422-IK/SVP

Klisa, 02.12.2024.

|  |
| --- |
| **-zainteresiranim gospodarskim subjektima-** |

Na temelju članka 15. Pravilnika o nabavi robe, radova i usluga (Ur.br.: B-I-02/22-231-IK/SVP, Ur.br.: B-I-02/22-378-IK/SVP), Zračna luka Osijek d.o.o. objavljuje sljedeći

**P O Z I V N A D O S T A V U P O N U D A**

**Utovarivač tereta (*cargo loader*)**

CPV: 42418900-8 Strojevi za ukrcaj ili rukovanje

Ponuda se podnosi sukladno priloženoj Dokumentaciji o nabavi.

ZRAČNA LUKA OSIJEK d.o.o.

Ivan Kos, direktor

**DOKUMENTACIJA O NABAVI**

**Utovarivač tereta (*cargo loader*)**

1. **PODACI O NARUČITELJU:**

Tvrtka: Zračna luka Osijek d.o.o. za usluge u zračnom prometu

Sjedište: Klisa (Grad Osijek), Vukovarska ulica 67

OIB: 48188420009

Adresa za dostavu pošte: Zračna luka Osijek d.o.o., p.p. 47, 31000 Osijek

web: [www.osijek-airport.hr](http://www.osijek-airport.hr)

Kontakt osoba: Milan Kranjčević

Mob: 098 9823 023

E-mail: [milan.kranjcevic@osijek-airport.hr](mailto:milan.kranjcevic@osijek-airport.hr)

1. **PRAVILA POSTUPKA:**

Ovaj postupak jednostavne nabave robe provodi se sukladno odredbama Pravilnika o nabavi robe, radova i usluga (Ur.br.: B-I-02/22-231-IK/SVP, Ur.br.: B-I-02/22-378-IK/SVP), koji je objavljen na službenim internetskim stranicama Naručitelja [www.osijek-airport.hr](http://www.osijek-airport.hr) (u daljnjem tekstu: Pravilnik).

1. **OBJAVA POZIVA NA DOSTAVU PONUDA:**

Poziv na dostavu ponuda i ova Dokumentacija o nabavi s pripadajućim obrascima (prilozima) objavljuju se na službenoj internetskoj stranici Naručitelja [www.osijek-airport.hr](http://www.osijek-airport.hr).

Komunikacija sa zainteresiranim gospodarskim subjektima odvija se isključivo pisanim putem i to elektroničkom poštom na adresu iz točke 1. ove Dokumentacije o nabavi.

Odgovori na zahtjeve za pojašnjenje ili dostavu dodatnih informacija i dokumentacije objavljuju se na istoj internetskoj stranici kao i Poziv na dostavu ponuda i ova Dokumentacija o nabavi.

1. **PREDMET NABAVE, KOLIČINE I TEHNIČKE SPECIFIKACIJE:**

Predmet nabave je jedan rabljeni utovarivač tereta (*cargo loader*) s tehničkim karakteristikama i drugim traženim uvjetima navedenima na obrascu Tehničke specifikacije predmeta nabave (Prilog 2.).

Predmet nabave nije podijeljen na grupe. Dopušteno je nuditi isključivo cjelokupan predmet nabave.

U cijenu moraju biti uključeni svi troškovi i popusti.

CPV: 42418900-8 Strojevi za ukrcaj ili rukovanje

1. **PROCIJENJENA VRIJEDNOST NABAVE:**

26.500,00 eura bez poreza na dodanu vrijednost

1. **ROK POČETKA I ZAVRŠETKA IZVRŠENJA UGOVORA:**

Ugovor se sklapa nakon donošenja odluke o odabiru.

Predmet nabave mora biti isporučen na lokaciju Naručitelja najkasnije do 15. prosinca 2024. godine (bitan sastojak ugovora). Naručitelj nakon navedenog datuma neće imati osigurana sredstva za nabavu te će biti primoran raskinuti ugovor.

Jamstveni rok iznosi najmanje 6 mjeseci od isporuke.

1. **MJESTO IZVRŠENJA UGOVORA:**

Mjesto isporuke je lokacija Naručitelja na Zračnoj luci Osijek u Klisi, Vukovarska ulica 67.

1. **OPCIJE I MOGUĆA OBNAVLJANJA UGOVORA:**

Nije primjenjivo.

1. **ROK, NAČIN I UVJETI PLAĆANJA:**

Rok plaćanja je 30 dana od dana primitka urednog računa. Račun se izdaje nakon izvršene isporuke.

Račun mora biti izdan sukladno Zakonu o elektroničkom izdavanju računa u javnoj nabavi („Narodne novine“, broj 94/18).

Naručitelj neće odabranom ponuditelju plaćati predujmove niti davati instrumente osiguranja plaćanja.

1. **SPOSOBNOST PONUDITELJA:**

Sposobnost za obavljanje profesionalne djelatnosti: ponuditelj mora dokazati da je upisan u odgovarajući registar države poslovnog nastana. U tu je svrhu dužan dostaviti izvadak iz tog registra (može biti i neslužbeni).

1. **SADRŽAJ, NAČIN IZRADE I DOSTAVA PONUDE:**

Ponuda je pisana izjava volje ponuditelja da isporuči robu sukladno uvjetima i zahtjevima iz ove Dokumentacije o nabavi i njenih priloga.

Ponude su obvezujuće u roku valjanosti.

Ponuda mora sadržavati:

1. popunjen Ponudbeni list (Prilog 1.),
2. izvadak iz odgovarajućeg registra u koji je upisan ponuditelj,
3. popunjen obrazac Tehničke specifikacije predmeta nabave (Prilog 2.),
4. popunjen Troškovnik (Prilog 3.),
5. tehnička dokumentacija o ponuđenoj robi.

Prilozi moraju biti popunjeni u cijelosti i nije dopušteno mijenjati njihov sadržaj te moraju biti potpisani od strane ovlaštene osobe ponuditelja.

Ponuda se dostavlja na adresu elektroničke pošte koja je navedena u točki 1. ove Dokumentacije o nabavi.

Do isteka roka za dostavu ponuda ponuditelji mogu:

* dostaviti izmjene i/ili dopune svoje ponude, na isti način kao i ponudu s obveznom naznakom da se radi o izmjeni i/ili dopuni ponude,
* pisanom izjavom odustati od svoje dostavljene ponude.

1. **ROK ZA DOSTAVU PONUDA**:

Rok za dostavu ponuda je **6. prosinca 2024. godine do 10,00 sati**. Ponude koje pristignu nakon isteka navedenog roka neće se razmatrati.

1. **CIJENE U PONUDI:**

Cijena ponude izražava se u eurima (EUR).

Cijena je nepromjenjiva (fiksna). Odabrani ponuditelj nije ovlašten od Naručitelja zahtijevati nikakve druge naknade i troškove osim onih navedenih u Troškovniku.

Cijene u ponudi pišu se brojkama i zaokružuju na dvije decimale.

1. **KRITERIJ ZA ODABIR PONUDE:**

Kriterij za odabir ponude je najniža cijena.

1. **JEZIK I PISMO PONUDE:**

Ponuda se podnosi na hrvatskom jeziku i latiničnom pismu.

1. **ROK VALJANOSTI PONUDE:**

Najmanje 30 dana od isteka roka za dostavu ponuda.

1. **OBILAZAK LOKACIJE:**

Nije primjenjivo.

1. **PODACI O TRAŽENIM JAMSTVIMA:**

Odabrani ponuditelj je kao jamstvo za otklanjanje nedostataka u ponuđenom jamstvenom roku dužan najkasnije na dan isporuke Naručitelju dostaviti bjanko zadužnicu potvrđenu kod javnog bilježnika na iznos koji pokriva 10% vrijednosti ugovora o nabavi bez poreza na dodanu vrijednost.

1. **POSEBNI UVJETI ZA IZVRŠENJE UGOVORA:**

Nije primjenjivo.

1. **NAVOD O PRIMJENI TRGOVAČKIH OBIČAJA (UZANCI):**

Na ugovor o nabavi neće se primjenjivati trgovački običaji.

1. **KLAUZULA INTEGRITET:**

Podnošenjem ponude ponuditelj jamči korektnost u ovom postupku i izostanak bilo kakve zabranjene prakse, osobito poduzimanje radnje koja predstavlja korupciju ili prijevaru, nuđenje, davanje ili obećavanje neke neprilične prednosti koja može utjecati na djelovanje nekog predstavnika Naručitelja u njegovu korist te daje suglasnost za provedbu revizije cijeloga postupka nabave od strane neovisnih stručnjaka i ako se pokaže da je dana jamstva prekršio prihvaća svu odgovornost i sankcije te se obvezuje Naručitelju nadoknaditi štetu, a prihvaća i bezuvjetan raskid ugovora na svoju štetu.

1. **OSTALI PODACI O POSTUPKU NABAVE:**

Otvaranje ponuda neće biti javno.

Naručitelj ima mogućnost ne odabrati nijednu pristiglu ponudu čak i ako su ispunjeni svi uvjeti za donošenje odluke o odabiru.

Naručitelj nije dužan obavijestiti ponuditelje čija ponuda nije odabrana o konačnom ishodu postupka.

Protiv odluke Naručitelja donesene u postupku jednostavne nabave ne mogu se podnositi nikakva pravna sredstva.

Podnošenjem ponude u ovom postupku ponuditelj potvrđuje razumijevanje i prihvaćanje svih odredbi Poziva na dostavu ponuda i ove Dokumentacije o nabavi s prilozima i svih drugih dokumenata iz ovoga postupka te pristaje na obradu osobnih i drugih podataka traženih i dostavljenih u svrhu provedbe ovoga postupka, ispunjenja obveza iz sklopljenog ugovora o nabavi robe te poštivanja načela transparentnosti i ispunjenja obveza Naručitelja iz područja prava na pristup informacijama.

Ugovor o nabavi robe se sklapa i izvršava u skladu s uvjetima određenima u ovoj Dokumentaciji o nabavi te odabranom ponudom.

Opći uvjeti odabranog ponuditelja mogu se primjenjivati samo u dijelu u kojem su sukladni uvjetima i zahtjevima Naručitelja iz ove Dokumentacije o nabavi i njenih priloga.

Na ugovor o nabavi robe primjenjivat će se hrvatsko pravo, a u slučaju spora bit će nadležan Trgovački sud u Osijeku.

**Datum početka postupka nabave: 02.12.2024.**

**Rok za dostavu ponuda: 06.12.2024. do 10,00 sati**

ZRAČNA LUKA OSIJEK d.o.o.

Ivan Kos, direktor